
ŠAKIŲ RAJONO SAVIVALDYBĖS ADMINISTRACIJOS
 SLAVIKŲ SENIŪNIJA 

2023-ŲJŲ METŲ VEIKLOS PLANO ATASKAITA

Seniūnija yra Šakių rajono savivaldybės administracijos struktūrinis teritorinis padalinys, veikiantis tam tikroje savivaldybės teritorijos dalyje. Seniūnijos aptarnaujamos teritorijos ribas savo sprendimu nustato savivaldybės Taryba.
Slavikų seniūnijos misija – savivaldybės priskirtoje teritorijoje organizuoti ir įgyvendinti savivaldybės institucijų priimtus sprendimus, administruoti priskirtų paslaugų teikimą gyventojams, kokybiškai vykdyti seniūnijai deleguotas funkcijas, išsiaiškinti seniūnijos gyventojų poreikius bei rūpintis jų įgyvendinimu.
Slavikų seniūnijos vizija – seniūnijos infrastruktūros gerinimas, liaudies tradicijų bei paveldo išsaugojimas ir puoselėjimas, gyventojų bendruomeniškumo skatinimas, teigiamo seniūnijos įvaizdžio kūrimas, sveika, saugi ir patogi gyvenamoji aplinka seniūnijos bendruomenės nariams. 

STRATEGINIAI TIKSLAI IR UŽDAVINIAI

Atsižvelgiant į Šakių rajono savivaldybės prioritetines kryptis, Slavikų seniūnijos iškelti tikslai yra:
· šiuolaikiškos susisiekimo sistemos plėtra;
· socialinių paslaugų aprėpties didinimas;
· darnaus išteklių naudojimo skatinimas;
· efektyvaus viešojo valdymo sistemos sukūrimas;
· gyventojų užimtumo didinimas.
Šakių rajono savivaldybės administracijos Slavikų seniūnijos uždaviniai yra:
· modernizuoti ir plėtoti savivaldybės vietinės reikšmės kelius, gatvių apšvietimą, gatves ir kitas susisiekimo komunikacijas;
· finansinės pagalbos rajono gyventojams teikimas ir didinimas;
· kompleksiškai plėtoti ir puoselėti rekreacines teritorijas, želdynus bei kitas viešąsias erdves, pritaikant jas gyventojų bei verslo poreikiams;
· vykdyti administracinės naštos mažinimą;
· organizuoti užimtumo didinimo programą.
Šakių rajono savivaldybės 2023–2025 metų strateginis veiklos planas parengtas vadovaujantis strateginiame plėtros plane nustatytais prioritetais, tikslais, uždaviniais ir priemonėmis bei strateginio veiklos plano pasiekimais vertinami tais pačiais rodikliais, kaip ir strateginiame plane. Strateginio veiklos plano tikslų pasiekimai ir programų įgyvendinimas prisidėjo prie strateginiame plėtros plane nustatytų tikslų, uždavinių ir priemonių įgyvendinimo. 
Šakių rajono savivaldybės 2018–2024 metų strateginiame plėtros plane nustatytos prioritetinės plėtros kryptys ir tikslai:
· Tvariam ekonominiam augimui palanki aplinka:
1. Infrastruktūros modernizavimas ir plėtra; 
2. Augimui palankios investicinės ir verslo aplinkos kūrimas;
3. Darni žemės ūkio plėtra.
· Veikli, atvira, saugi, sveika ir tobulėjanti visuomenė:
1. Mokymasis visą gyvenimą;
2. Sveikata ir sportas visiems;
3. Pilietinės bendruomenės formavimas;
4. Valdymo sistemos efektyvinimas;
5. Kompleksinė, kokybiška ir visiems prieinama socialinė pagalba;
6. Viešojo saugumo užtikrinimas;
7. Lygių galimybių užtikrinimas.
· Savitas, patrauklus ir ambicingas zanavykų kraštas:
1. Krašto kultūrinio identiteto saugojimas, puoselėjimas ir sklaida;
2. Kokybiškų kultūros ir turizmo paslaugų plėtra ir jų prieinamumo didinimas.
Slavikų seniūnijos veiklai 2023 metais šios plėtros kryptys ir uždaviniai buvo atspirties taškas, kuriais galima vadovautis dirbant ir priimant sprendimus.


2023 M. STRATEGINĮ(-IUS) TIKSLĄ(-US) ĮGYVENDINUSIOS PROGRAMOS

Šakių rajono savivaldybės administracijos Slavikų seniūnija, vykdydama savo veiklą, prisidėjo prie Šakių rajono savivaldybės 2023–2025 metų strateginio veiklos plano šių programų įgyvendinimo:
1. Valdymo programa (kodas 07);
2. Ūkio plėtros programa (kodas 12);
3. Socialinės ir sveikatos apsaugos programa (kodas 13).

VEIKLOS APŽVALGA PAGAL SENIŪNIJOS METINĮ VEIKLOS PLANĄ

[bookmark: _Hlk162444377]Seniūnijos funkcijos: seniūnas savivaldybės mero ar administracijos direktoriaus pavedimu rengė ir teikė mero potvarkių arba administracijos direktoriaus įsakymų projektus seniūnijos klausimais, priėmė gyventojus socialinės paramos ir paslaugų klausimais, rūpinosi kultūros-istorijos paminklų priežiūra, rinko jo kompetencijai priskirtus statistikos duomenis, išdavė įvairias pažymas seniūnijos gyventojams, vykdė gyventojų deklaravimo funkciją, organizavo seniūnijos gyventojų sueigas, organizavo kapinių priežiūrą, išdavė leidimus laidoti, atlieka įstatymų nustatyta tvarka notarinius veiksmus. Seniūnija rūpinosi vietinės reikšmės kelių būkle, nustatyta tvarka teikė valstybės ir savivaldybės institucijoms statistines žinias ir ataskaitas, atliko kitas valdybos sprendimu, mero potvarkiu ar administracijos direktoriaus įsakymus deleguotas funkcijas.
Šakių rajono savivaldybės tarybos 2009 m. spalio 29 d. sprendimu Nr. T-354 „Dėl rajono savivaldybės administracijos seniūnijų aptarnaujamų teritorijų gyvenamųjų vietovių ar jų dalių suskirstymo į seniūnaitijas“, Slavikų seniūnijoje patvirtintos 4 seniūnaitijos: Slavikų, Šilgalių, Juodupėnų ir Žiūrių-Šilininkų.
Šakių rajono savivaldybės mero 2023 m. rugsėjo 26 d. potvarkiu Nr. MT-238 „Dėl Šakių rajono savivaldybės Slavikų seniūnijos suskirstymo (sugrupavimo) į seniūnaitijas“, Slavikų seniūnijoje patvirtintos 3 seniūnaitijos: Slavikų, Šilgalių ir Žiūrių - Būtviliškių.

DUOMENYS APIE SENIŪNIJĄ

	Eil.nr.
	Pavadinimas
	Vienetai
	Kiekis

	1.
	Seniūnijos plotas
	ha
	7079

	2.
	Bendras kelių ir gatvių ilgis
	km
	37

	3.
	Valomų gatvių ir kelių ilgis
	km
	37

	4.
	Gatvių skaičius
	vnt.
	8

	5.
	Tvarkomų kapinių skaičius
	vnt.
	6

	6.
	Veikiančios kapinės
	vnt.
	1

	7.
	Lankytinų vietų seniūnijoje
	vnt.
	3

	8.
	Gatvių apšvietimo šviestuvų skaičius
	vnt.
	67

	9.
	Seniūnijos prižiūrimų teritorijų plotas
	ha
	14




SLAVIKŲ SENIŪNIJOS 2023 METŲ VEIKLOS PLANO ĮGYVENDINIMO APŽVALGA 

Įgyvendinant Slavikų seniūnijos 2023 metų veiklos planą buvo siekiama prisidėti prie Šakių rajono savivaldybės strateginiame 2018–2024 metų veiklos plane numatytų plėtros prioritetinių krypčių įgyvendinimo: 
· Tvariam ekonominiam augimui palanki aplinka;
· Veikli, atvira, saugi, sveika ir tobulėjanti visuomenė;
· Savitas, patrauklus ir ambicingas Zanavykų kraštas.

Slavikų seniūnija 2023 m. įgyvendino:
· Šakių rajono savivaldybės 2023–2025 metų strateginio veiklos plano programos kodas 12 „Ūkio plėtros programa“ tikslo „Šiuolaikiškos susisiekimo sistemos plėtra“ seniūnijos uždavinio „Modernizuoti ir plėtoti savivaldybės vietinės reikšmės kelius, gatves ir kitas susisiekimo komunikacijas“ priemonę „Vietinės reikšmės kelių priežiūra, žiemos tarnyba Slavikų seniūnijoje“. Įgyvendinant šią priemonę buvo prižiūrimi 37 km seniūnijai priskirtų kelių ir gatvių. Keliai su žvyro danga per sezoną buvo 3 kartus lyginami greideriu, kelio išdaužos užtaisytos užpilant naujas medžiagas (104 t). Iš sutaupytų lėšų įsigytas greideris-stumdytuvas, kuris palengvino kelių su žvyro danga priežiūrą. Greideris pirktas, kadangi nespėta operatyviai dėl susiklosčiusių gamtinių sąlygų nulyginti greideriu kelius. Sniego valymas seniūnijos teritorijoje esančių kelių ir gyvenviečių gatvių buvo atliekamas pagal poreikį, stipriai prisnigus ir užpusčius kelius vasario, gruodžio mėnesiais. Pagal Šakių rajono savivaldybės vietinės reikšmės kelių (gatvių) tiesimo, rekonstravimo, kapitalinio ar paprastojo remonto darbų 2023–2025 metų prioritetinį objektų sąrašą Slavikų seniūnijoje buvo atliekamas kelio Butviliškiai – Juškakaimiai 1,0315 km žvyro dangos atnaujinimas. Taip pat buvo atliktas seniūnijai priskirtų gatvių su asfalto danga duobių remontas – užtaisyta 200 m2 duobių.
· Šakių rajono savivaldybės 2023–2025 metų strateginio veiklos plano programos kodas 12 „Ūkio plėtros programa“ tikslo „Darnaus išteklių naudojimo skatinimas“, seniūnijos uždavinio „Kompleksiškai plėtoti ir puoselėti rekreacines teritorijas, želdynus bei kitas viešąsias erdves, pritaikant jas gyventojų bei verslo poreikiams” priemonę „Aplinkotvarkos darbai Slavikų  seniūnijoje“. Įgyvendinant šią priemonę buvo atliekami gatvių priežiūros ir valymo darbai. Želdinių plotai buvo prižiūrimi ir tvarkomi pagal kiekvienam sezonui būdingą darbų poreikį, vykdomi kapinių ir kitų saugomų bei turinčių išliekamąją vertę objektų tvarkymo pagalbiniai darbai, teritorijos aplink visuomeninius pastatus priežiūra. Seniūnijos prižiūrima teritorija 2023 m. padidėjo 1,5519 ha, prisidėjus valstybinės žemės sklypui, esančiam Slavikų k., Mokyklos g. 2, aplink Slavikų mokyklos pastatą. Bendra seniūnijos prižiūrima teritorija (14 ha) buvo šienauta 3 kartus per sezoną. Mokyklos teritorijoje žolė sezono metu pjauta 5 kartus. Šioje teritorijoje taip pat buvo atliekami medžių genėjimo bei nukritusių lapų šalinimo darbai. Gyventojų poreikiams pritaikytas, atlikus teritorijos tvarkymo darbus, Šilgalių kaime esantis nedidelis skveras. 2023 m. seniūnija prižiūrėjo, kaip išvežamos atliekos iš konteinerių, esančių prie Slavikų mst. (kaimo) civilinių kapinių. Išvežta 3,25 t mišrių atliekų. Išvežtų atliekų kiekis nežymiai mažesnis nei suplanuota, kadangi intensyviai buvo prižiūrima rūšiavimo tvarka ir sudaryta galimybė UAB MAATC užsisakyti konteinerių išvežimas pagal poreikį. Buvo atliekama seniūnijos gatvių apšvietimo techninė priežiūra, perdegusius šviestuvus keičiant naujais. Papildomai įrengti du šviestuvai (1 vnt. – Slavikų k., Suvalkiečių g., 1 vnt. – Šilgalių k., Šilo g.). 
· Šakių rajono savivaldybės 2023–2025 metų strateginio veiklos plano programos kodas 13 „Socialinės ir sveikatos apsaugos programa“ tikslo „Socialinių paslaugų aprėpties didinimas“ seniūnijos uždavinio „Finansinės pagalbos rajono gyventojams teikimas ir didinimas“ priemonę „Užtikrinti finansinės pagalbos teikimą Slavikų seniūnijos gyventojams (išmokos mokėjimams ir kt.)“. Įgyvendinant šią priemonę buvo teikiama socialinė parama maisto produktais ir higienos priemonėmis 96 nepasiturintiems asmenims, priimami prašymai įvairioms išmokoms, kompensacijoms ir paslaugoms gauti. Suteikta informavimo bei konsultavimo paslauga. Buvo įvertintos atskirų šeimų (asmenų) gyvenimo sąlygos ir surašyta 19 buities tyrimo aktų. Priimant seniūnijos gyventojus socialiniais klausimais buvo dirbama su nekilnojamojo turto registrų sistema, informacine sistema PARAMA ir socialinės paramos šeimai informacine sistema „SPIS“. Buvo organizuojamas visuomenei naudingų darbų atlikimas 24 asmenims. Įgyvendinant šią priemonę lėšos buvo naudojamos darbo priemonių pirkimui asmenims, kurie gauna socialines pašalpas ir atlieka visuomenei naudingą veiklą.
· Šakių rajono savivaldybės 2023–2025 metų strateginio veiklos plano programos kodas 13 „Socialinės ir sveikatos apsaugos programa“, tikslo „Gyventojų užimtumo didinimas“ seniūnijos uždavinio „Organizuoti užimtumo didinimo programą“ priemonę „Įgyvendinti užimtumo didinimo programą seniūnijoje“. Įgyvendinant šią priemonę buvo įdarbinti 2 seniūnijoje gyvenantys asmenys, registruotas užimtumo tarnyboje, pagal viešųjų darbų programą, aprūpinant jį būtinomis darbo priemonėmis. Pasitelkus šį darbuotoją buvo tvarkomos veikiančios ir neveikiančios kapinės, iškirsti menkaverčiai krūmai, padedama prižiūrėti Kurynės dendrologinį parką, tvarkomos poilsiavietės prie Šešupės ir kitos bendro naudojimo teritorijos.
· Šakių rajono savivaldybės 2023–2025 metų strateginio veiklos plano programos kodas 07 „Valdymo programa“ seniūnijos tikslo „Efektyvaus viešojo valdymo sistemos sukūrimas“ uždavinio „Užtikrinti efektyvų savivaldybės funkcijų vykdymą“ priemonę „Užtikrinti savivaldybės administracijos Slavikų seniūnijos darbo funkcionalumą“. Įgyvendinant šią priemonę ir siekiant, kad seniūnijos darbuotojai galėtų tam tikrus darbus, reikalaujančius papildomų žinių, atlikti patys, kvalifikaciją kėlė ir išklausė „Darbininko, dirbančio aukštalipio darbus“ bei „Darbuotojų, dirbančių mobiliųjų darbininkų kėlimo platformų (lopšių) ir jų įrangos operatorių“ mokymus ir buvo atestuoti 2 seniūnijos darbuotojai.
· Šakių rajono savivaldybės 2023–2025 metų strateginio veiklos plano programos kodas 07 „Valdymo programa“ seniūnijos tikslo „Efektyvaus viešojo valdymo sistemos sukūrimas“ uždavinio „Vykdyti administracinės naštos mažinimą“ priemonę „Mažinant administracinę naštą, licencijas, leidimus ir pažymas išduoti per trumpesnį laiką, nelaukiant, kol sueis teisės aktuose nustatytas terminas“. Įgyvendinant šią priemonę buvo dirbama su gyvenamosios vietos deklaravimo sistema (MGVDIS), NTR centro duomenų baze, DVS programa (KONTORA), VIPIS viešųjų pirkimų sistema, su EAIS (Elektroninio archyvo informacine sistema). PERSONALAS (personalo valdymo sistema). Buvo išduota 20 pažymų juridiniams faktams patvirtinti, 8 vnt. daugiau nei buvo suplanuota, kadangi kreipėsi asmenys, dėl charakteristikos, reikalingos leidimui laikyti (nešiotis) ginklą išdavimui, galiojimo pratęsimui. Šių pažymų poreikį galėjo įtakoti susiklosčiusi įtampa šalies padėtis dėl karo grėsmės su kaimynine valstybe. Nuolat buvo vykdomas susirašinėjimas su įvairiomis institucijomis įstaigos veiklos klausimais. Buvo išduoti 26 leidimai laidoti, 16 vnt. daugiau nei planuota, kadangi leidimai laidoti (15 vnt.) išduoti asmenims, kurie gyvenamąją vietą deklaravę ne seniūnijoje. Parengtos 3 rekomendacijos gauti leidimui dėl saugotinų medžių ir krūmų kirtimo, persodinimo ar kitokio pašalinimo, genėjimo darbams. Nuolat buvo vykdomos gyvenamosios vietos deklaravimo funkcijos ir išduota 101 įvairi pažyma. Pažymų skaičiaus padidėjimą lėmė gyventojai, prašantys kuro kompensacijų. Atlikta 19 notarinių veiksmų, kurių skaičius padidėjo 9 vnt. lyginant su planuojamu, kadangi seniūnijos gyventoja (-as) tvarkėsi antrojo laipsnio valstybinės pensijos skyrimui reikalingus dokumentus. Įgyvendinant programoje numatytą tikslą „Efektyvaus viešojo valdymo sistemos sukūrimas“ buvo užtikrinamas priskirtos teritorijos bendruomenės viešųjų poreikių ir interesų tenkinimas ir seniūnijos funkcijų vykdymas. Kartu su seniūnijos teritorijoje gyvenančiais ir dirbančiais seniūnaičiais, ūkininkais, bendruomenės centro atstovais, konsultuodamiesi su savivaldybės administracijos skyrių specialistais aktyviai dalyvavome įgyvendinant valstybės ir savivaldybės institucijų sprendimus.
· Įgyvendinant 2023 m. planą buvo užtikrinamas priskirtos teritorijos visuomenės viešųjų poreikių ir interesų tenkinimas ir seniūnijos funkcijų vykdymas. Seniūnija laiku planavo ir efektyviai naudojo finansinius, žmogiškuosius bei materialinius išteklius, apibendrino statistinius metų veiklos duomenis ir pateikė juos seniūnijos veiklos ataskaitoje savivaldybės administracijos direktoriui neviršydama savo įgaliojimų, seniūnijos teritorijoje organizavo ir kontroliavo savivaldybės institucijų sprendimus, jų įgyvendinimą arba pati juos įgyvendino.




[bookmark: _Hlk162446317]Slavikų seniūnija 2023 m. įgyvendino:
· tvarkė gyvenamosios vietos deklaravimo duomenų ir gyvenamosios vietos nedeklaravusių asmenų apskaitą, išdavė seniūnijos aptarnaujamos teritorijos gyventojams Lietuvos Respublikos gyvenamosios vietos deklaravimo įstatyme nustatytus, taip pat įstatymuose numatytus kitus faktinę padėtį patvirtinančius dokumentus;
· registravo žemės, vandens telkinių, miško sklypų savininkų, valdytojų ir naudotojų pranešimus apie medžiojamųjų gyvūnų ir griežtai saugomų rūšių laukinių gyvūnų padarytą žalą ir teikė duomenis savivaldybės administracijos direktoriui;
· Vyriausybės nustatyta tvarka išdavė leidimus laidoti, kai seniūnijos aptarnaujamoje teritorijoje atliko kapinių priežiūra;
· dalyvavo organizuojant viešųjų paslaugų teikimą ir (arba) prižiūrint, kaip teikiamos viešosios paslaugos, teikti pasiūlymus savivaldybės administracijai dėl viešųjų paslaugų teikimo gerinimo;
· [bookmark: _Hlk162446624]dalyvavo rengiant ir įgyvendinant gyventojų užimtumo programas;
· dalyvavo organizuojant viešuosius darbus ir visuomenei naudingą veiklą;
· dalyvavo vykdant socialinės paramos teikimą ir socialinių išmokų, pašalpų mokėjimą bei kontrolę;
· dalyvavo vertinant atskirų šeimų (asmenų) gyvenimo sąlygas bei poreikius ir surašant buities ir gyvenimo sąlygų patikrinimo aktą, teikti savivaldybės administracijai siūlymus dėl socialinės paramos toms šeimoms (asmenims) reikalingumo ir paramos būdų;
· dalyvavo vykdant vaiko teisių apsaugą, užtikrinti prevencinės pagalbos vaikui ir šeimai organizavimą, socialinių, švietimo, sveikatos priežiūros įstaigų bei kitų įstaigų teikiamų paslaugų koordinavimą ir darbą su socialinę riziką patiriančiomis šeimomis;
· rinko ir savivaldybės administracijos direktoriui teikė duomenis, reikalingus savivaldybės teritorijoje gyvenančių vaikų apskaitai;
· dalyvavo organizuojant ir įgyvendinant civilinę saugą;
· teisės aktų nustatyta tvarka dalyvavo įgyvendinant valstybės perduotas funkcijas žemės ūkio srityje;
· dalyvavo organizuojant gyventojų sporto ir kultūros renginius;
· neviršydama savo įgaliojimų, seniūnijos teritorijoje organizavo ir kontroliavo savivaldybės institucijų sprendimus, jų įgyvendinimą;
· organizavo ir (arba) kontroliavo savivaldybės kelių, bendrojo naudojimo teritorijų, želdinių, gatvių, šaligatvių valymą ir priežiūrą, gatvių ir kitų viešų vietų apšvietimą;
· atliko notarinius veiksmus;
· numatytu laiku tvarkė archyvinius duomenis;
· išdavė pažymas juridiniams faktams patvirtinti ir kitus dokumentus.
Įgyvendinant Slavikų seniūnijos 2023 m. veiklos plane iškeltus uždavinius ir tikslus, vykdant savarankiškas ir valstybės deleguotas funkcijas, seniūnijos gyventojai buvo aptarnaujami laiku ir kokybiškai. Jiems buvo suteikiama reikalinga informacija, išduodamos pažymos, suteikiama reikalinga socialinė pagalba, deklaruojama gyvenamoji vieta ir kitos funkcijos bei kuriama saugi, švari aplinka bendruomenės nariams.

